《感事》
明代·顾梦圭

殷王祷桑林，断爪念衍咎。
春秋志灾眚，法戒垂不朽。
台寺布贞纯，何必生三秀。
笥有千岁龟，不如人寿耇。
煌煌宝鼎歌，讵协咸英奏。
鹖雀为鸾凤，伊人独颜厚。

作者简介：（1500—1558）明苏州府昆山人，字武祥，号雍里。嘉靖二年进士。授刑部主事，累官至江西右布政使，未赴任，疏请致仕。为人敦厚，嗜文学，常闭门读书，自奉如寒素。有《就正编》、《疣赘录》。